open-index/open-wikipedia-markdown huggingface dataset:
1429

**1429** (**[[ரோம எண்ணுருக்கள்|MCDXXIX)]]**) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*ஏப்ரல் 29 &ndash; ஜோன் ஆஃப் ஆர்க் ஓர்லேயன்சு முற்றுகையை முறியடிக்க ஓர்லேயன்சு (பிரான்சில்) வந்து சேர்ந்தார்.
*மே 7 &ndash; ஓர்லேயன்சு மீதான கடைசி ஆங்கிலேய முற்றுகை தோல்வியடைந்தது. ஜோன் ஆஃப் ஆர்க் இப்போரில் காயங்களுடன் வெற்றியடைந்தார்.
*மே 8 &ndash; ஆங்கிலேயர், நோய் மற்றும் உணவுத் தட்டுப்பாட்டினால் ஓர்லேயன்சில் இருந்து வெளியேறினர்.
*சூன் 12 &ndash; நூறாண்டுப் போர்: ஜோன் ஆஃப் ஆர்க் தலைமையில் பிரெஞ்சு இராணுவம் ஆங்கிலேயர்களிடம் இருந்து ஜார்கூ என்ற இடத்தைக் கைப்பற்றினர்.
*சூன் 18 &ndash; பாட்டேய் சமரில் பிரென்ச்ஜுப் படைகள் ஜோன் ஆஃப் ஆர்க் தலைமையில் ஆங்கிலேயப்]] படைகளைத் தோற்கடித்தன.
*சூலை 17 &ndash; ஏழாம் சார்லசு பிரான்சின் மன்னராக முடிசூடினார்.
*செப்டம்பர் 8 &ndash; ஜோன் ஆஃப் ஆர்க் பாரிசு மீது தாக்குதல் நடத்தினார். இத்தாக்குதலில் இவர் காயமடைந்து பின்வாங்கினார்.
*பின்லாந்து, துர்க்கு நகரை தீ அழித்தது.
*சீன மிங் அரசின் கீழ் சீனப் பெரும் கால்வாய் வழியாக ஏழு சுங்கச் சாவடிகள் அமைக்கப்பட்டன.
*மூன்றாம் சடையவர்மன் குலசேகர பாண்டியனின் ஆட்சி ஆரம்பமானது.

## பிறப்புகள்

## இறப்புகள்

## மேற்கோள்கள்

*
நியூசிலாந்து உச்ச நீதிமன்றம்

**நியூசிலாந்து உச்ச நீதிமன்றம்** நியூசிலாந்து தலைநகர் வெலிங்டன் ல் உள்ளது. நியூசிலாந்து நீதி அதிகாரம் சுதந்திரமானதாக செயல்படுகிறது.

## வரலாறு

## நீதிமன்றத்தின் அரசியலமைப்பு
இந்த நீதிமன்றம் நியூசிலாந்து அரசியலமைப்பு சட்டத்தின் படி  கட்டமைக்கப்பட்டது. 

## நீதிபதிகள்
சட்டப் பிரிவு 94 ன் படி, மேல்முறையீட்டு நீதிமன்றம் அல்லது உயர்நீதி மன்றத்தில் உறுப்பினராக இருந்தால் மட்டுமே உச்சநீதிமன்ற நீதிபதியாக நியமிக்கப்பட முடியும். பிரதமர் மற்றும் அரசி வழிகாட்டுதலின் படி தலைமை நீதிபதி நியமிக்கப்படுகிறார்கள்.

## மேற்கோள்கள்
* நியூசிலாந்து உச்சநீதிமன்றம் ஆதிகாரப்பூர்வ பக்கம்
* நியூசிலாந்து உச்சநீதிமன்றம் பற்றி ஆங்கிலத்தில்
* அமைவிடம்

பகுப்பு:நீதிமன்றங்கள்
பகுப்பு:உச்ச நீதிமன்றங்கள்
பகுப்பு:நியூசிலாந்து
கண்டுகொண்டேன் கண்டுகொண்டேன் (தொலைக்காட்சித் தொடர்)

**கண்டு கொண்டேன் கண்டு கொண்டேன்** என்பது என்பது ஜீ தமிழ் தொலைகாட்சியில் 1 ஏப்ரல் 2019 முதல் 31 சூலை 2020 வரை திங்கள் முதல் சனி வரை ஒளிபரப்பான தொலைக்காட்சி நாடகத் தொடர் ஆகும். இந்த தொடரில் கிருஷ்ண பிரியா, விஷ்ணு உன்னிகிருஷ்ண, சீமா, அனு ஆகியோர் நடித்துள்ளார். இத்தொடர் கொரோனா தொற்றுநோய் காரணமாக 31 சூலை 2020 அன்று 258 அத்தியாயங்களுடன் முடிவடைந்தது.

## கதை சுருக்கம்
பிரீத்தி சாதாரண குடும்பத்தை சேர்ந்தவள், விக்ரம் பணக்கார குடும்பத்தை சேர்ந்தவன். இருவரும் காதலிக்கிறார்கள் ஆனால் இவர்கள் சேர்ந்தால் விக்ரம் குடும்பத்தின் சாபத்தின் படி விக்ரம் இறந்து விடுவான். சாபத்தை மீறி இவர்கள் எப்படி வாழ்வில் ஒன்று சேர்ந்தார்கள் என்பது தான் கதை.

## நடிகர்கள்
### முதன்மை கதாபாத்திரம்
* கிருஷ்ண பிரியா - பிரீத்தி
* விஷ்ணு உண்ணிகிருஷ்ணன் - விக்ரம்
* சீமா - அஞ்சனா தேவி (விக்ரமின் பாட்டி)

### துணை கதாபாத்திரம்
* அனு - கிருபா 
* அன்பழகன் - ராம்கி
* அமிர்தா வர்மன் - சந்திரிகா
* சரவணன் - வீரபாகு
* பிரேமலதா -  விக்ரமின்  அத்தை
* மது மோஹன் - விக்ரமின்  மாமா
* மதுமிதா - ஸ்ரீஜா

## நடிகர்களின் தேர்வு
இந்த தொடரில் புதுமுக நடிகை கிருஷ்ணா பிரியா, பிரீத்தி என்ற கதாபாத்திரத்தில் நடிக்க இவருக்கு ஜோடியாக டிக் டாக், சரவணன் மீனாட்சி (பகுதி 3), அரண்மனை கிளி போன்ற தொடர்களில் நடித்த விஷ்ணு உண்ணிகிருஷ்ணன், விக்ரம் என்ற கதாபாத்திரத்தில் நடிக்கின்றார். இவர்களுடன் பிரபல நடிகை சீமா, அன்பழகன், அமிர்தா வர்மன் போன்ற பலர் நடித்துள்ளனர்.

## ஒளிபரப்பு நேரம் மாற்றம்
இந்த தொடர் முதல் முதலில் ஏப்ரல் 1, 2019 முதல் சூலை 5, 2019 வரை திங்கள் முதல் வெள்ளி வரை இரவு 7:30 மணிக்கு ஒளிபரப்பானது. சூலை 8, 2019  முதல் இந்த தொடர் திங்கள் முதல் வெள்ளி வரை மாலை 6:30 மணிக்கு நேரம் மாற்றப்பட்டது. இந்த தொடர் ஒளிபரப்பான நேரத்திற்கு பூவே பூச்சூடவா என்ற தொடர் ஒளிபரப்பானது. அதன் பிறகு நவம்பர் 4, 2019 முதல் திங்கள் முதல் வெள்ளி வரை மாலை 6 மணிக்கு ஒளிபரப்பாகி, பிப்ரவரி 24, 2020 முதல் மதியம் 1:30 மணிக்கு ஒளிபரப்பாகி, சூலை 27, 2020 முதல் திங்கள் முதல் சனி வரை இரவு 10:30 மணிக்கு நேரம் மாற்றப்பட்டு ஒளிபரப்பாகி முடிவடைந்தது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஹர்தீப் சிங் பூரி

**ஹர்தீப் சிங் பூரி** (*Hardeep Singh Puri*, பிறப்பு: 15 பிப்ரவரி 1952) ஓர் இந்திய அரசியல்வாதியும், நாடாளுமன்ற மாநிலங்களவை உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது இந்திய அரசின் வீட்டுவசதி மற்றும் நகர்ப்புற விவகாரங்கள் மற்றும் பெட்ரோலியம் மற்றும் இயற்கை எரிவாயு அமைச்சராக உள்ளார்.

## இளமைக் காலம்
இவர் இந்தியாவின், தில்லியில் பிப்ரவரி 15, 1952 ஆம் ஆண்டு பிறந்தார். இவர் தில்லி பல்கலைக்கழகத்தின் இந்து கல்லூரியில், இளங்கலை வரலாறும் மற்றும் முதுகலை வரலாறும் படித்து, பட்டம் பெற்றார். பின்னர்  தில்லி, செயின்ட் ஸ்டீபன் கல்லூரியில் வரலாற்று பேராசிரியராகப் பணியாற்றினார். இவருக்கு லஷ்மி சிங் பூரி என்னும் மனைவி உள்ளார். இவர் தற்போது  ஐக்கிய நாடுகள் சபையின் துணைப் பொதுச்செயலாளராக உள்ளார். இவர்களுக்கு இரண்டு மகள்கள் உள்ளனர்.

## குடிமுறை அரசுப்பணி
1994 முதல் 1997 வரை மற்றும் 1999 முதல் 2002 வரை வெளியுறவு அமைச்சரகத்தில், இணை செயலாளராகப் பணியாற்றினார். 1997 முதல் 1999 வரை, இந்திய பாதுகாப்பு அமைச்சகத்தின், இணைச் செயலாளராகப் பணியாற்றினார். பின்னர் 2009 முதல் 2013 வரை வெளியுறவு அமைச்சகத்தின், செயலாளராகவும் பணியாற்றினார்.

2011 சனவரி முதல் பிப்ரவரி 2013 வரை ஐக்கிய நாடுகள் பாதுகாப்பு குழுவின் - (பயங்கரவாத எதிர்ப்புக் குழு) தலைவராகவும், ஆகத்து 2011 மற்றும் நவம்பர் 2012 இல் ஐக்கிய நாடுகள் பாதுகாப்புக் குழுவின் தலைவராகவும் பணியாற்றினார்.

## அரசியல் வாழ்க்கை
இவர் சனவரி 2014 ஆம் ஆண்டு பாரதிய ஜனதா கட்சியில் இணைந்தார். இவர் 2019 ஆம் ஆண்டு முதல் வீட்டுவசதி, நகர்புற வளர்ச்சி, விமானப் போக்குவரத்து மற்றும் வர்த்தகம் மற்றும் தொழில் ஆகிய துறைகளின் இணை அமைச்சராகப் (தனி பொறுப்பு) பதவி வகிக்கின்றார்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய வெளியுறவுச் செயலாளர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:தில்லி அரசியல்வாதிகள்
பகுப்பு:தில்லி நபர்கள்
பகுப்பு:இந்திய அமைச்சரவை உறுப்பினர்கள்
பகுப்பு:சீக்கியர்கள்
அகில இலங்கை இந்து மாமன்றம்

**அகில இலங்கை இந்து மாமன்றம்** (**All Ceylon Hindu Federation** (**ACHF**), இலங்கையின் தலைநகரமான கொழும்பு நகரத்தில் 6 பிப்ரவரி 1955 முதல் செயல்படுகிறது. இவ்வமைப்பின் தலைவராக **கந்தையா நீலகண்டன்** உள்ளார். சில விடயங்களில், அகில இலங்கை இந்து மாமன்றம், பௌத்தர்களின் இயக்கமான  பொது பல சேனாவுடன் இணைந்து செயல்படுகிறது.  

## இலக்குகள்
* இந்து சமய வேதங்களை பயிற்றுவித்தல் மற்றும் சமயச் சடங்களைக் கற்றுத் தருதல். 
* மக்களிடையே இந்துப் பண்பாடு மற்றும் சமயக் கல்வியை ஊக்குவித்தல்.
* இந்து சமய நிறுவனங்கள், கோயில்கள் மற்றும் சமய முக்கியத்துவம் வாய்ந்த பழமையான இடங்களைப்  பாதுகாத்தல் மற்றும் மீளமைத்தல்.
* இந்து அமைப்புகளை வலுப்படுத்தவும், ஒத்துழைப்பு மற்றும் பரஸ்பர புரிதலை ஊக்குவித்தல். 
* இந்து மெய்யியல் கல்லூரிகளை நிறுவி, அவற்றின் மூலம் இந்து சாத்திரங்கள், தருமம், தத்துவங்களை கற்பித்தல். மேலும் சமய சாத்திரங்களின்படி கோயில் பூஜைகள், குடமுழுக்கு, கோயில் திருவிழாக்களை எவ்வாறு மேற்கொள்ள வேண்டும் என்பதை கற்றுத்தருதல்.
* அவ்வப்போது இந்து சமுதாயத்தின் நலனைப் பாதுகாக்க  அறிவுறுத்தல் வழங்குவது.

## மேற்கோள்கள்

## வெளி இணைப்புகள்
*  அகில இலங்கை இந்து மாமன்றத்தின் இணையதளம்
பகுப்பு:இலங்கை இந்து சமய அமைப்புகள்
மன்சுக் எல். மாண்டவியா

**மன்சுக் எல். மாண்டவியா** (*Mansukh L. Mandaviya*, பிறப்பு: 01 சூன் 1972) ஓர் இந்திய அரசியல்வாதியும், நாடாளுமன்ற மாநிலங்களவை உறுப்பினரும் மற்றும் குஜராத்தின் முன்னாள் சட்டமன்ற உறுப்பினரும் ஆவார். இவர் தற்போது சுகாதாரம் மற்றும் குடும்பநலத்துறை அமைச்சர் மற்றும் இரசாயனங்கள் மற்றும் உரங்கள் அமைச்சகத்தின் மூத்த அமைச்சராக உள்ளார்.

இவர் இந்தியாவின், குஜராத் மாநிலத்தின் ராஜ்ய சபா உறுப்பினராகவும் பதவி வகிக்கின்றார். இவர் பாரதிய ஜனதா கட்சியைச் சேர்ந்தவர்.

## இளமைக் காலம்
இவர் குஜராத் மாநிலத்தின், பாவ்நகர் மாவட்டத்தில், பாலிதானா வட்டத்தில் உள்ள ஹனோல் என்ற சிறு கிராமத்தில் நடுத்தர விவசாய குடும்பத்தில் பிறந்தார். இவர் ஹனோலில் உள்ள அரசு ஆரம்பப்பள்ளி தனது ஆரம்ப கல்வியை முடித்தார். பின்னர் சோந்காத் குருகுலம் பள்ளியில் உயர்நிலைக் கல்வியை படித்து முடித்தார். பின்னர் பாவ்நகர் பல்கலைக்கழகத்தில் முதுகலை அரசியல் அறிவியல் பிரிவில் பட்டம் பெற்றார். இவருக்கு நீத்தபன் எம். மாண்டவியா என்னும் மனைவியும், பவன் மற்றும் திசா என்னும் இரண்டு பிள்ளைகளும் உள்ளனர்.

## அரசியல் வாழ்க்கை
இவருக்கு 28 வயதாக இருக்கும் போது 2002 ஆம் ஆண்டு நடந்த சட்டமன்றத் தேர்தலில், பாலிதானா தொகுதியில் போட்டியிட்டு, குஜராத் சட்டமன்றத்தில், இளம் சட்ட மன்ற உறுப்பினர் ஆனார்.

பின்னர் 2011 ஆம் ஆண்டு குஜராத் அக்ரோ தொழிற்சாலை கழகத் தலைவராகப் பதவி வகித்தார்.

பின்னர் 2012 மற்றும் 2018 ஆம் ஆண்டுகளில் குஜராத் மாநிலத்தின், ராஜ்ய சபா உறுப்பினராகத் தேர்ந்தெடுக்கப்பட்டார்.

### இணை அமைச்சர்
#### 2016
இவர் சூலை 05, 2016 ஆம் ஆண்டு  சாலைப் போக்குவரத்து மற்றும் நெடுஞ்சாலை, கப்பல் துறை, வேதியியல் மற்றும் உரத் துறை இணை அமைச்சராகப் பொறுப்பு வகித்தார்.

#### 2019
பின்னர் மே 30, 2019 ஆம் ஆண்டு முதல் கப்பல் துறை இணை அமைச்சர் (தனி பொறுப்பு), வேதியியல் மற்றும் உரத் துறை இணை அமைச்சராகப் பதவி வகித்து வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:குஜராத்தின் சட்டமன்ற உறுப்பினர்கள்
பகுப்பு:குஜராத் மக்கள்
பகுப்பு:இந்திய அமைச்சர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாங் டேன்

**வாங் டேன்** (பெப்ரவரி 26, 1969 இல் பிறந்தார்) என்பவர் சீன சனநாயக இயக்கத்தின் ஒரு தலைவராவார். இவர் 1989 ஆம் ஆண்டு தியானன்மென் சதுக்க எதிர்ப்புக்களில் மிகக் குறிப்பிடத்தக்க மாணவர் தலைவர்களில் ஒருவராக இருந்தார். இவர் ஆர்வர்டு பல்கலைக் கழகத்தில் வரலாற்றுத் துறையில் முனைவர் பட்டம் பெற்றுள்ளார். 2009 ஆகத்து முதல் 2010 பெப்ரவரி வரை, தைவான் தேசிய செங்கி பல்கலைக்கழகத்தில்  வரலாற்றுத் துறையில் வருகைதரு பேராசிரியராக  கற்பித்தார். பின்னர் அவர் தேசிய சிக் ஹுவா பல்கலைக்கழகத்தில் 2015 வரை கற்பித்தார்.

1989 தியனன்மென் சதுக்கம் எதிர்ப்புப் போராட்டங்களை சீன அரசு படைகள் ஒடுக்கிய பிறகு வாங் டேன் கைது செய்யப்பட்டார். அதன்பின்னர் 43 மாதங்கள் சிறையில் கழிந்த நிலையில் 1993 ஆண்டிற்கான ஒலிம்பிக் விளையாட்டுக்களை நடத்த சீனா விரும்பியது. இச்சமயத்தில் வாங் டேனை அரசு விடுவித்தது. இரண்டு ஆண்டுகள் கழித்து மீண்டும் கைது செய்யப்பட்டு 11 ஆண்டுகள் சிறைதண்டணை விதிக்கப்பட்டார். 1998 இல் அமெரிக்க அதிபர் பில் கிளின்டன் சீனாவுக்கு வந்ததையொட்டி 1998இல் விடுதலை செய்யப்பட்டவர் அமெரிக்காவுக்கு குடிபெயர்ந்தார்.
சீனாவில் சனநாயகம், சுதந்திரம் போன்றவற்றை ஊக்குவிப்பதில் தற்போது வாங் தீவிரமாக செயல்பட்டு வருகிறார். மேலும் இது தொடர்பான தலைப்புகளில் ஆராய்ச்சியை மேற்கொண்டு வருகிறார், இவர் அமெரிக்காவைத் தளமாகக் கொண்டு, உலகளாவிய சீன சமூகங்களிடமிருந்தும் பொது மக்களிடமிருந்தும் ஆதரவைப் பெறுவதற்காக உலகம் முழுவதும் பயணித்து வருகிறார்.

இவரது நண்பர்களான  வாங்  ஜுண்டே மற்றும் லியு கேங் சக செயற்பாட்டாளர்களாக உள்ளனர்.

## குறிப்புகள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:சீன மனித உரிமைகள் செயற்பாட்டாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
வீ. சிவசுப்பிரமணியம்

**நீதியரசர் வீரவாகு சிவசுப்பிரமணியம்** அல்லது **சிவசுப்பிரமணியம்** (**Veeravagu Sivasubramaniam**) (also spelt Sivasupramaniam) (14 மார்ச் 1908 &ndash; 5 திசம்பர் 1985) இலங்கைத் தமிழரான இவர் புகழ்பெற்ற வழக்கறிஞரும், நீதிபதியுமாவார்.   இவர் நீதித்துறையின் கீழமை நீதிமன்றம், மாவட்ட நீதிமன்றங்களில் பணியாற்றி, பின்னர் இலங்கை உச்ச நீதிமன்ற அமைச்சகத்தின் செயலாளர் பதவிக்கு உயர்ந்து, பின் இலங்கை மீயுயர் நீதிமன்றத்தின் நீதியரசராக  1966 முதல் 1970 வரை பணியாற்றினார்.

## குடும்பம் & கல்வி
இவரின் தந்தை கே. எஸ். வீரவாகு யாழ்ப்பாணம் நகரத்தில் உள்ள  வண்ணார்பண்ணையில் அரசு அனுமதி பெற்ற பத்திரத்துறை பதிவாளர் ஆவார். நீதியரசர் சுப்பிரமணியனுக்கு நான்கு சகோதரர்களும், இரண்டு சகோதரிகளும் இருந்தனர்.

இவர் யாழ்ப்பாணம் இந்துக் கல்லூரி மற்றும் கொழும்பு ஆனந்தா கல்லூரிகளில் பயின்று பின்னர் சட்டம் பயின்றார். சிவசுப்பிரமணியம், கொழும்பு தியாகராசரின் மகளான மனோன்மணியை மணந்து மூன்று ஆண் குழந்தைகளுக்கு தந்தையானர்.

## தொழில்
சட்டம் பயின்ற சிவசுப்பிரமணியம்,  நீதிமன்றத்தில் வாதாட, 8 மார்ச் 1933 அன்று தம்மை ஒரு வழக்கறிஞராக பதிவு செய்து கொண்டார். சிவசுப்பிரமணியம் முதன்முதலில் யாழ்பாண நீதிமன்றஙகளில் வழக்கறிர் பணி செய்தார். 27 பிப்ரவரி 1941இல் இலங்கை நீதித்துறையில் பணி சேர்ந்து, மாத்தறையில் நீதித் துறை நடுவர் பணி செய்தார். 1962-இல் மாவட்ட நீதிபதி ஆனார். 1966-இல்  சிவசுப்பிரமணியம், இலங்கை உச்ச நீதிமன்றத்தின் நீதியரசராக நியமிக்கப்பட்டார்.

1970-இல் ஓய்வு பெற்ற சிவசுப்பிரமணியம், இலங்கை சட்ட ஆணையத்தின் உறுப்பினராகவும், பண்டாரநாயக்கே பன்னாட்டு கல்வி மையத்தின் புரவவலர்களில் ஒருவராக பணியாற்றினார்.

## மேற்கோள்கள்

பகுப்பு:1908 பிறப்புகள்
பகுப்பு:1985 இறப்புகள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கை இந்துக்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இலங்கைத் தமிழ் நீதிபதிகள்
பகுப்பு:யாழ்ப்பாண மாவட்ட மக்கள்
பாரூர் ஏரி

**பாரூர் ஏரி**  என்பது தமிழ்நாட்டின், கிருட்டிணகிரி மாவட்டம், போச்சம்பள்ளி வட்டத்தில் உள்ள ஓர் ஏரியாகும். இந்த ஏரியானது கிருட்டிணகிரி மாவட்டத்தின் மிகப்பெரிய ஏரி. இது 600 ஏக்கர் பரப்பளவில் அமைந்துள்ளது. இந்த ஏரிக்கு  தென்பெண்ணை ஆற்றின் குறுக்கே கட்டப்பட்டுள்ள கிருட்டிணகிரி அணையில் இருந்து  வாய்கால் வழியாக வந்தடையும்  தண்ணீரானது நெடுங்கல் தடுப்பணையில் இருந்து கால்வாய் மூலம் கொண்டு வரப்படுகிறது. இந்த ஏரியில் 249 மில்லியன் கன அடி நீர் தேக்கிவைக்கப்படுகிறது. இந்த ஏரியின் கிழக்கு முதன்மைக் கால்வாய் வழியாக 1583.75 ஏக்கர் நிலங்களும், மேற்கு முதன்மைக் கால்வாய் வழியாக 813.67 ஏக்கர் நிலங்களும் என ஆகமொத்தம் 2397.67 ஏக்கர் நிலங்கள் பாசன வசதியைப் பெறுகின்றன. இதன் மூலம் பாரூர் ஊராட்சி, அரசம்பட்டி ஊராட்சி, பெண்டரஅள்ளி ஊராட்சி, கீழ்குப்பம் ஊராட்சி, கோட்டப்பட்டி ஊராட்சி, ஜிங்கல்கதிரம்பட்டி ஊராட்சி, தாதம்பட்டி ஊராட்சி உள்ளிட்ட பகுதிகள் பாசனவசதி பெறுகின்றன. இந்த ஏரியில் இருந்து இணைப்பு கால்வாய்கள் வழியாக போச்சம்பள்ளி ஏரி, மத்தூர் ஏரி, பெனுகொண்டாபுரம் ஏரி வழியாக பாம்பாறு நீர்த்தேக்கத்துக்கு தண்ணீர் செல்கிறது.

## மேற்கோள்கள்

பகுப்பு:கிருட்டிணகிரி மாவட்ட ஏரிகள்
சுமான்சி: வெல்கம் டூ தி ஜங்கிள்

***சுமான்சி: வெல்கம் டூ தி ஜங்கிள்*** 2017ல் வெளிவந்த அமெரிக்க சாகச புனைவுத் திரைப்படம். இப்படத்தை ஜேக் கஸ்டான் இயக்கினார்.  கிறிஸ் மெக்கேனா, எரிக் சோம்மர்ஸ், ஸ்காட் ரோஸன்பெர்க் மற்றும் ஜெப் பிங்க்னர் ஆகியோரால் எழுதப்பட்ட இப்படம், மெக்கேனா எழுதிய கதையை அடிப்படையாகக் கொண்டு எடுக்கப்பட்டது . இது 1995ல் வெளிவந்த சுமான்சி படத்தொடரின் மூன்றாவது பாகம் ஆகும்.  முதல் படமான சுமான்சி படத்தில் முன்னனி நட்சத்திரமான ராபின் வில்லியம்ஸுக்கு அஞ்சலி செலுத்தும் விதமாக அவரது பெயர் இப்படத்தில் குறிப்பிடப்பட்டுள்ளது.  இந்தத் திரைப்படத்தில் டுவேயின் ஜான்சன், ஜேக் பிளாக், கெவின் ஹார்ட், கரேன் கில்லன், நிக் ஜோனஸ் மற்றும் பாபி கேனவேல் ஆகியோர் நடித்திருக்கிறார்கள் .  

சுமான்சி: வெல்கம் டூ தி ஜங்கிள் டிசம்பர் 5, 2017 அன்று பாரிசில் கிராண்ட் ரெக்ஸ் திரையரங்கில் ஒளிபரப்பப்பட்டது. டிசம்பர் 20 ம் தேதி அமெரிக்காவில் ரியல் டி 3டி மற்றும் ஐ-மாக்ஸ் வடிவங்களில் வெளியிடப்பட்டது. இந்தத் திரைப்படம் விமர்சகர்களிடமிருந்து பொதுவாக நேர்மறையான விமர்சனங்களைப் பெற்றது. விமர்சகர்கள் இப்படத்தை "மகிழ்ச்சிகரமான ஆச்சரியம்" என்று புகழ்ந்தது.   சுமான்சியின் மூன்றாம் வெளியிடான இப்படம் உலகம் முழுவதும் 962 மில்லியன் அமெரிக்க டாலர்கள் வசூலித்தது. இதனால் இப்படம் அதிக வசூல் செய்த படங்களில் 45ஆவது இடத்தை பிடித்தது.  

## வரவேற்பு

### வசூல்
சுமான்சி: வெல்கம் டூ தி ஜங்கிள் அமெரிக்கா மற்றும் கனடாவில் $ 404.6 மில்லியன், பிற நாடுகளில் $ 557.6 மில்லியன் என உலகளவில் மொத்தம் 962.1 மில்லியன் டாலர்கள் வசூலித்தது.  
### விமர்சனம்
* அழுகிய தக்காளிகள் நிறுவனம் சுமான்சி: வெல்கம் டூ தி ஜங்கிள் படத்திற்கு 6.2 மதிப்பென் வழங்கியது.  
* மெட்டா கிரிட்டிக் நிறுவனம் இப்படத்திற்கு 100க்கு 58 மதிப்பென் வழங்கியது.
* போஸ்ட் டிராக் நிறுவனம் 84% மதிப்பென் வழங்கியது.
## சுமான்சி 3
சுமான்சி 3 என்பது சுமான்சி: வெல்கம் டூ தி ஜங்கிள் படத்தின் தொடர்ச்சியாக படப்பிடிப்பில் உள்ள திரைப்படமாகும். சுமான்சி 3 படத்தின் படப்பிடிப்பு 2019 சனவரி மாதம் தொடங்கியது. இப்படம் 2019ல் டிசம்பர் 13 ஆம் தேதி வெளியிடப்படும் என கூறப்படுகிறது.

## குறிப்புகள்

## வெளி இணைப்புகள்

*     
* அதிகாரப்பூர்வ தளம் - சோனி பிக்சர்ஸ்  
பகுப்பு:காலப் பயணம் பற்றிய திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2017 திரைப்படங்கள்
சரவாக் இராச்சியம்

**சரவாக் இராச்சியம்** அல்லது **சரவாக் நாடு** (ஆங்கிலம்: *Raj of Sarawak*; அல்லது *State of Sarawak* (மலாய்: *Kerajaan Sarawak*) என்பது போர்னியோ தீவின் வடமேற்குப் பகுதியில் அமைந்து இருந்த ஒரு பிரித்தானியாவின் காப்பு நாடாகும். புரூணை சுல்தானகத்தில் இருந்து ஜேம்சு புரூக் *(James Brooke)* எனும் ஆங்கிலேயர் பெற்ற சில பகுதிகளைக் கொண்ட ஒரு சுதந்திர நாடாக சரவாக் நாடு உருவாக்கப்பட்டது. 

1850-ஆம் ஆண்டில் ஐக்கிய அமெரிக்காவும்; 1864-ஆம் ஆண்டில் ஐக்கிய இராச்சியமும் சரவாக் இராச்சியத்தைத் தனி நாடாக அங்கீகரித்தன.

## பொது

சரவாக் இராச்சியம் தனிநாடாக அங்கீகரிக்கப் பட்டதும், ஜேம்சு புரூக் புரூணையில் இருந்து மேலும் சில பகுதிகளைச் சரவாக் இராச்சியத்துடன் இணைத்துக் கொண்டார். இவரின் ஆட்சிக்கு எதிராக சரவாக் இராச்சியத்தில் பல கிளர்ச்சிகள் நடைபெற்றன. அந்தக் கிளர்ச்சிகளை அடக்குவதற்கு ஏற்பட்ட செலவுகளாலும், அக்காலக் கட்டத்தில் நிலவிய பொருளாதார மந்த நிலையினாலும், புரூக் பெரும் கடனாளியானார். 

ஜேம்சு புரூக்கிற்குப் பின்னர் அவரின் மருமகன் சார்லசு புரூக் *(Charles Brooke)* ஆட்சிப் பொறுப்பை ஏற்றார். இவரின் ஆட்சியில் சரவாக் நாட்டின் பொருளாதாரம் ஏற்றம் கண்டது, அரசுக் கடன்கள் குறைந்தன. பொதுக் கட்டமைப்புகள் உருவாகின. 1888-ஆம் ஆண்டில் சரவாக் நாடு பிரித்தானியாவின் ஆளுகைக்கு உட்பட்ட காப்புநாடாக அறிவிக்கப்பட்டது.

### சார்லசு புரூக்

பொருளாதார வளர்ச்சியை உயர்த்துவதற்காக, சார்லசு புரூக் சீனாவில் இருந்தும் சிங்கப்பூரில் இருந்தும் தொழிலாளர்களை வரவழைத்து வேளாண்மைப் பணிகளில் ஈடுபடுத்தினார். மிக விரைவிலேயே, மிளகு உற்பத்தியில் சரவாக் நாடு, உலகின் முன்னணி இடத்திற்கு வந்தது. அத்துடன் எண்ணெயும் இயற்கை மீள்ம உற்பத்தியிலும் முன்னிலைக்கு வந்தது. 

சார்லசு புரூக்கிற்குப் பின்னர் அவரின் மகன் சார்லசு வைனர் புரூக் *(Charles Vyner Brooke)* ஆட்சிப் பொறுப்பை ஏற்றார். ஆனால் இரண்டாம் உலகப் போர், மற்றும் சப்பானியரின் வருகை இந்த இராச்சியத்திற்கு ஒரு முடிவுப் புள்ளியாக அமைந்தது. 

### சார்லசு வைனர் புரூக்

சார்லசு வைனர் புரூக், ஆத்திரேலியாவில் தஞ்சம் அடைந்தார். 1942-இல் சரவாக் நாடு சப்பானியரின் இராணுவ ஆளுகைக்குக் கீழ் வந்தது. போரின் இறுதியில், 1946-இல் பிரித்தானிய முடியாட்சிக்கு உரிய குடியேற்ற நாடாகியது. 

பெரும்பாலான ஆஸ்திரேலிய, பிரித்தானியப் போர்க் கைதிகள் சரவாக்கில் சிறை வைக்கப் பட்டனர். பசிபிக் போர்க் காலத்தில் கூட்டுப் படைகள் கிழக்கில் தமது இருப்பை நிலை நிறுத்தினர். பின்னர் அவர்கள் போர்னியோ தீவை விடுவித்தனர்.

## சப்பானியப் படைகள்

இந்தக் காலப் பகுதியில், சரவாக்கின் முக்கிய நகரங்கள் குண்டுகளால் தாக்கப்பட்டன. 1945 ஆகத்து 15-இல் சப்பானியப் படைகள் சரண் அடைந்ததை அடுத்து போர் முடிவு அடைந்தது. 

1945 செப்டம்பரில் இருந்து சரவாக்கின் நிர்வாகம் பிரித்தானிய இராணுவத்தின் கட்டுப்பாட்டுக்குள் வந்தது. சார்லசு வைனர் புரூக், நாட்டின் நிர்வாகத்தைக் கவனிக்கும் பொருட்டு நாடு திரும்பினார், ஆனாலும், பின்னர் காலத்தில் அதன் நிருவாகத்தை பிரித்தானியாவிடம் ஒப்படைத்தார். 

1946 சூலை 1-இல் சரவாக் பிரித்தானியாவின் முடியாட்சிக்கு உரிய குடியேற்ற நாடாகியது. இந்தச் சரவாக் இராச்சியம் 1963 செப்டம்பர் 16-இல் சரவாக் என்ற பெயரில் மலேசியக் கூட்டமைப்பில் ஒரு மாநிலமாக இணைந்தது.

## அடிக்குறிப்புகள்

## நூல்கள்

* 
* 
* 

* 

## மேற்கோள்கள்

* 
* 
* 
* 
* 
* 
* 
* 
* 

## வெளி இணைப்புகள்
* The Brooke Trust – **புரூக் வம்சத்தின் பாரம்பரியம் பற்றிய கூடுதல் தகவல்கள்**

பகுப்பு:போர்னியோ
பகுப்பு:சரவாக்
பகுப்பு:சரவாக் வரலாறு
பகுப்பு:சரவாக்கில் அரசியல்
புதுச்சேரியில் உள்ள ஆறுகளின் பட்டியல்

இது **[[புதுச்சேரி]] ஒன்றியப் பகுதியில் உள்ள ஆறுகளின் பட்டியல் ஆகும்**. 

## புதுச்சேரி மாவட்டம்

* செஞ்சி ஆறு 
* குடுவையாறு 
* மலட்டாறு 
* பாம்பையர் ஆறு 
* பெண்ணை ஆறு 

## காரைக்கால் மாவட்டம்

* அரசலாறு 
* நண்டலாறு
* நட்டாறு 
* நூலாறு 
* புரவதயனார் ஆறு 
* திருமலைராஜன் ஆறு 
* வாஞ்சியாறு 

## மாஹே மாவட்டம்
* மாஹே ஆறு 
* பொன்னியாறு 
## யானம் மாவட்டம்
* கவுதமி ஆறு 
## குறிப்புகள்

## மேலும் காண்க

* புதுச்சேரியில் உள்ள ஏரிகள் பட்டியல் 
பகுப்பு:புதுச்சேரி ஆறுகள்
ராஜஸ்தான் ஆறுகளின் பட்டியல்

இது ராஜஸ்தான் நதிகளின் பட்டியல். 

## பட்டியல்
* அர்வாரி நதி 
* மகன் நதி 
* பனாஸ் ஆறு 
* பெராச் ஆறு 
* பண்டி ஆறு 
* பகவானி நதி 
* சம்பல் ஆறு 
* காம்பீர் நதி 
* காகர் நதி 
* கோமதி நதி (ராஜஸ்தான்) 
* கர்ரி நதி 
* ஜவாய் நதி 
* ஜஹஜ்வாலி நதி 
* காளி சிந்து நதி 
* லூனி நதி 
* ரூபாரல் ஆறு 
* சபர்மதி நதி 
* சர்சா ஆறு  
* சரஸ்வதி நதி 
* சாஹிபி நதி 
* மேற்கு பனாஸ் நதி 

## குறிப்புகள்

பகுப்பு:இராஜஸ்தான் ஆறுகள்
பக்கன் சிங் குலாஸ்தே

**பக்கன் சிங் குலாஸ்தே** (*Faggan Singh Kulaste*, பிறப்பு: 18 மே 1959) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார்.  இவர் தற்போது உருக்கு அமைச்சகம் மற்றும் ஊரக வளர்ச்சி அமைச்சகத்தின் இணை அமைச்சராக உள்ளார்.

## அரசியல் வாழ்க்கை
இவர் 2019 ஆம் ஆண்டு நடந்த மக்களவைத் தேர்தலில், மாண்ட்லா தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் மே 2019 ஆம் ஆண்டு உருக்குத் துறை அமைச்சராக நியமிக்கப்பட்டார்.

இவர் இதற்கு முன்பு 1996, 1998, 1999, 2004, 2014 ஆகிய ஆண்டுகளில் நடந்த மக்களவைத் தேர்தலில், இதே தொகுதியில் போட்டியிட்டு வெற்றிபெற்றார். ஆனால் 2009 ஆம் ஆண்டு நடந்த மக்களவைத் தேர்தலில், இந்திய தேசிய காங்கிரசு வேட்பாளரான, பசோரி சிங் மஸ்ராம் என்பவரிடம் தோல்வியடைந்தார்.

இவர் 1999 ஆம் ஆண்டு வாஜ்பாய் அமைச்சரவையில், அமைச்சராகப் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:மத்தியப் பிரதேச அரசியல்வாதிகள்
பகுப்பு:மத்தியப் பிரதேச நபர்கள்
பகுப்பு:18ஆவது மக்களவை உறுப்பினர்கள்
வேலாயுத சுவாமி கோயில், உகந்தை

**உகந்தை மலை வேலாயுத சுவாமி கோயில்** இலங்கையில் புகழ் பெற்ற இந்துக் கோயில்களுள் முக்கியமானது. குன்றம் எறிந்த குமரவேள், அவுணர்குல மன்னனை அழித்த பின்னர் எறிந்த வேலானது ஆறு பொறிகளாகியது. அவற்றுள் முதன்மையானது இம்மலையில் தங்கிற்று என்பது ஐதிகம். முருகப்பெருமான் போருக்கு முன்னரும் பின்னரும் தங்கியிருக்க உகந்த பிரதேசமாகக் கருதி தங்கியிருந்தமையினால் இப்பெயர் பெற்றது எனலாம். ஈழத்து ஆறுபடைவீடுகளான திருப்படைகோயில்களுள் இதுவும் ஒன்றாகும்.

## வரலாறு
thumb|left|கிழக்கிலங்கை உகந்தை முருகன் ஆலய சூரன்போர் நிகழ்வு
left|thumb|புராணக்கதை குறிப்பிடும் முருகனும் வள்ளியும் வந்த பொன் படகு பாறையாக மாறியதாக நம்பப்படும் பாறை உகந்தைக் கடற்கரையிளில் காணப்படுகிறது.
கொத்துப்பந்தரின் கீழ் முத்துக்குமரன் வீற்றிருந்த இத்தலத்தில், யாழ்ப்பாணத்து மார்க்கண்டு என்னும் வணிகர் 1885ஆம் ஆண்டு புதிய கோயில் ஒன்றை நிர்மாணித்ததாக வரலாறு கூறுகின்றது.

அந்நேரம் இத்திருத்தலத்தின் வண்ணக்கராக சேகர ஸ்ரீ வர்ணதிசாநாயக்கா என்றும் முதியன்சே பண்டார மகாத்மியா என்றும் அழைக்கப்பட்ட ஒருவரை நியமித்தார்கள். இவர் தமிழ் மொழியை நன்கு அறிந்த பாணமையைச் சேர்ந்தவராவார். இவர்தான் இக்கோயிலின் முதலாவது வண்ணக்கர் என்ற இடத்தை வகித்தார். பின்னர் இவருடைய பரம்பரையினரே இன்றுவரை வண்ணக்கராகக் கடமை புரிகின்றனர் என்றும் கூறலாம்.

கதிர்காம விழாக் காலத்தையொட்டியே இங்கும் திருவிழா முன்னெடுக்கப்பட்டு வருகின்றது. கதிர்காமம் செல்லும் பக்தர்கள் இங்கு தங்கிச் செல்வது வழக்கம் ஆகும்.

உகந்தை திருமுருகன் ஆலயத்தின் விருட்சம் வெள்ளை நாவல் மரமாகும். ஆலயம் அருகேயுள்ள இருகுன்றுகளில் வள்ளியம்மனும், வேற்சாமியும் கோயில் கொண்டுள்ளனர். இவ்விரு குன்றங்களிலும் அமைந்துள்ள ஏழு நீர்ச்சுனைகளில் மூழ்கி நீராடினால் புண்ணியம் என நம்பப்படுகிறது.மலையடிவாரத்தில், தலவிருட்சமருகே பிள்ளையாருக்கு ஒரு திருமுன் உண்டு. திருவிழாக்காலங்களில், இரவு திருவீதியுலாவைத் தொடர்ந்து, முருகப்பெருமான் திருட்டுத்தனமாக வள்ளியம்மனைச் சந்திக்கும் "மலைத்திருவிழா" நடப்பதும், குன்றிலிருந்து இறங்கும்போது, அண்ணனுக்கு வெட்கப்பட்டு தன் ஆலயம் நோக்கி ஓடுவதும், இங்குள்ள சுவாரசியம்.

ஈழத்தைப் பொறுத்தவரை சிங்களவரும் தமிழரும் முருகப் பெருமானைத் தரிசிக்க ஒன்றுகூடும் இடங்களுள் கதிர்காமத்திற்கு அடுத்ததாக உகந்தை ஸ்ரீ முருகன் ஆலயத்தைக் குறிப்பிடலாம்.

## இவற்றையும் பார்க்க
*உகந்தை
*கதிர்காமம் (கோயில்)

## உசாத்துணை

## வெளி இணைப்புகள்

* Okanda.org

## மேற்கோள்கள்

பகுப்பு:இலங்கையிலுள்ள முருகன் கோவில்கள்
வசீரிஸ்தான்

**வசீரிஸ்தான்** (**Waziristan**) (பஷ்தூ  மற்றும் ,  பாகிஸ்தான் நாட்டின் கைபர் பக்துன்வா மாகாணத்தின் தென்மேற்கு பகுதியில், ஆப்கானித்தான் எல்லையை ஒட்டி அமைந்த பகுதியாகும். வசிரிஸ்தானின் பரப்பளவு 11,585 ச.கி.மீ. ஆகும்.   இது பெஷாவருக்கு தெற்கில் 364 கி.மீ. (226.2 மைல்) தொலைவிலும்; ஆப்கானித்தான் தலைநகர் காபூலுக்கு தெற்கில் 442 கி.மீ. (274.6 மைல்) தொலைவிலும் உள்ளது.

வசீரிஸ்தானில் பஷ்தூ மொழி பேசும் இசுலாமிய பஷ்தூன் பழங்குடிகள் அதிகம் வாழ்கின்றனர். வசிரிஸ்தான் நிர்வாக வசதிக்காக தெற்கு வசீரிஸ்தான் மற்றும் வடக்கு வசீரிஸ்தான் என இரண்டு மாவட்டங்களாக பிரிக்கப்பட்டுள்ளது.

2018-வரை வசீரிஸ்தான்  பாகிஸ்தான் அரசின் நேரடி நிர்வாகத்தில் இருந்த பழங்குடிப் பகுதிகளில் இருந்தது. 2018 முதல் இப்பகுதி கைபர் பக்துன்வா மாகாணத்தின் கீழ் தெற்கு வசீரிஸ்தான் மற்றும் வடக்கு வசீரிஸ்தான் மாவட்டங்களாக உள்ளது.

2017 மக்கள்தொகை கணக்கெடுப்பின் படி, வடக்கு வசீரிஸ்தான் மாவட்டத்தின் மக்கள்தொகை5,43,254தெற்கு வசீரிஸ்தான் மாவட்டத்தின் மக்கள்தொகை 6,74,065 ஆகும்..வசீரிஸ்தான் மலைப்பகுதிகளில் ஆப்கானித்தான் தலிபான்களின்  தீவிரவாத செயல்களின் கூடாரமாக விளங்குவதை, கட்டுப்படுத்த பாகிஸ்தான் அரசு  நடவடிக்கை எடுத்து வருகிறது.

## மேற்கோள்கள்

## மேலும் படிக்க
* Fürstenberg, Kai (2012) *Waziristan: Solutions for a Troubled Region* in Spotlight South Asia, No. 1,  (http://www.apsa.info/wp-content/uploads/2012/10/SSA-1.pdf )
* Roe, Andrew M. *Waging War in Waziristan: The British Struggle in the Land of Bin Laden, 1849–1947* (Lawrence: University Press of Kansas, 2010) 313 pages
* *Operations in Waziristan 1919–1920*, Compiled by the General Staff, Army Headquarters, India, 1923 (Reprinted by Naval & Military Press and Imperial War Museum, )
* Systems of Survival (1992) by Jane Jacobs. Jacobs cites a story from the 16 July 1974 issue of The Wall Street Journal in which a Pathan husband in Waziristan reportedly cut off his wife's nose because he was jealous. Thinking the better of it, he took her to a surgeon to have the injury repaired. Upon finding out that an operation would cost thirty rupees, he called it off, saying he could buy a new wife for eighty rupees. Jacobs cites this incident as evidence contradicting the platitude that society is based on the family. Instead, each family is based on whatever society it finds itself in. (Jacobs' discussion in her book is viewable on Amazon.com. Search for "Pathan".)

## வெளி இணைப்புகள்

* Waziristan and Mughal empire
* Nehru in Waziristan
* Sketch map of Waziristan
* Mehsuds and Wazirs, the King-makers in a game of thrones
* Lawrence of Arabia in Waziristan
* Audio slideshow: Waziristan's impossible border

*
பகுப்பு:நடுவண் நிர்வாகத்தில் பழங்குடிப் பகுதிகள்
தேவலர்

thumb
இந்து மதத்தில், 'தேவலர் ' என்பவர்  பெரிய' ரிஷி 'அல்லது முனிவர்களில் ஒருவர். அவர் நாரதர் மற்றும் வியாசர் போன்றவர்கள் போல ஒரு சிறந்த அதிகாரியாக ஒப்புக் கொள்ளப்படுகிறார், மேலும் அர்ஜுனனால் பகவத் கீதை (10.13) யில் குறிப்பிடப்படுகிறார்.

## பிறப்பு
தேவாங்க புராணத்தின் படி,  தேவலர் தேவாங்கர் சமூகத்தின் மூலாதாரமாக விளங்குகிறார். அனைவருக்கும் ஆடை வழங்கி வந்த  "அக்னி மனு" வீடு பேறு பெற்ற பிறகு துணிகளுக்கான தேவை மிக அதிகமானது. ஆடைகளை உருவாக்கவும் உலகிற்கு நெசவு செய்ய கற்றுக் கொடுக்கவும் சிவபெருமானின் மூன்றாவது கண்ணிலிருந்து தேவலர் உருவானார் (அல்லது சிவபெருமானின் இதயத்தில் இருந்து என கொள்ளலாம்) .

## தேவலரின் பங்கு
விஷ்ணுவின் தாமரை தொப்புளில் இருந்து நூல் பெற்று வரும் வழியில்  ஐந்து அசுரர்களின் ஒரு குழு அவரைத் தாக்கியது, அமாவாசை இருட்டில் அவர்கள் வலிமை மிக அதிகமாக இருந்தது. தேவலர் விஷ்ணுவின் சக்கரத்தை கொண்டு போராடி தோற்றார், கடைசியில் அவரை பாதுகாக்க சக்தி அம்மனை வேண்டினார். தேவி சக்தி  மகிமையுடன் இருளை விரட்டும் பிரகாசமான கிரீடம் அணிந்து, சூலம் மற்றும் இதர ஆயுதங்களை கையில் கொண்டு  சிங்கத்தின் மீது தோன்றினார். கடைசியாக அவர் அசுரர்களை கொன்றார். அவ்வசுரர்களுடைய இரத்தம் வெள்ளை, கருப்பு, சிவப்பு, பச்சை மற்றும் மஞ்சள் நிறத்தில் இருந்தது. அவ்வசுரர்களுடைய வண்ணமயமான இரத்தத்தில் தேவலர் நூலை சாயம் ஏற்றினார்.அன்று முதல் அந்த அம்மன், சௌடேஸ்வரி அல்லது சவுடேசுவரி (சௌட / சவுட / சூட = பிரகாசம்) என்று அறியப்பட்டார். பின்னர், ஒவ்வொரு அமாவாசை நாளிலும் அவளை வணங்கும்படி தேவலருக்கு அறிவுரை கூறினார். பின்னர் தேவலர் இமயமலையின் தெற்கு பகுதிக்கு சென்று, ஆமோத நகரை தலைநகராக கொண்டு சகர நாட்டினை ஆண்டார்.  புதிய ஆடைகளை நெய்து மும்மூர்த்திகள், முப்பெரும்தேவிகள்,  தேவர் , அசுரர், கந்தர்வர், கின்னறர் மற்றும் சாதாரண மக்களுக்கு கொடுத்தார். தேவலர் மகாதேவரின் அங்கத்திலிருந்து தோன்றியதாலும், தேவர்களின் உடல் அங்கங்களை மறைப்பதற்கு  துணிகளை அளித்தாலும் , அவரது சமூகத்தினர் தேவாங்கர் (அங்க= உடல்) என பெயரிடப்பட்டனர்.

## திருமணம்
சூரியதேவனின் சகோதரி தேவதத்தையை மணந்தார். எனவே சூரியன் தேவாங்கர்களின் முதல் சம்பந்தி ஆவார். பின்னர் ஆதி சேடனின் மகள் சந்திரரேகையை மணந்தார், எனவேதான் தேவாங்க மக்கள் சேடர் / ஜேண்டர் என்று அழைக்கப்படுகின்றனர். பின்னர் அசுரராஜன் வக்கிரதந்தனின் மகள் அக்னி தத்தையை மணந்தார். தேவலரைப் பின்பற்றுபவர்கள் தேவாங்க அல்லது தேவாங்கர் என்று அழைக்கப்படுகின்றனர். தேவலரின் பிரதான தெய்வம் ஸ்ரீ ராமலிங்க சௌடேஸ்வரி அம்மன் ஆவார்.

## சான்றுகள்


பகுப்பு:முனிவர்கள்
பகுப்பு:சித்தர்கள்
கைபர் மாவட்டம்

**கைபர் மாவட்டம்** (**Khyber District**) (, ), பாகிஸ்தான் நாட்டின் வடமேற்கில் உள்ள  கைபர் பக்துன்வா மாகாணத்தில் உள்ள ஒரு மாவட்டம் ஆகும். இது ஆப்கானித்தான் எல்லையை ஒட்டியுள்ளது. 

முன்னர் இது 1947–2018 முடிய, பாகிஸ்தான் அரசின் நடுவண் நிர்வாகத்தில் பழங்குடி முகமைகளில் ஒன்றாக விளங்கியது. பின்னர் 2018-ஆம் ஆண்டில் நடுவண் நிர்வாகத்தின் ஆட்சிப் பகுதிகள் கைபர் பக்துன்வா மாகாணத்துடன் இணைக்கப்பட்டது.

## மாவட்ட நிர்வாகம்
கைபர் மாவட்டம் பாரா வட்டம், ஜம்ருத் வட்டம், லண்டி கோத்தல் வட்டம், மூல கோரி வட்டம் என நான்கு வருவாய் வட்டங்களாகப் பிரிக்கப்பட்டுள்ளது. 

## கைபர் கணவாய்
 
இம்மாவட்டத்தின் முக்கிய கணவாய் கைபர் கணவாய் ஆகும். 

## கல்வி

## தீவிரவாத நடவடிக்கைகள்
2001-இல் கைபர் முகமையில் முகாமிட்டிருந்த தலிபான் மற்றும்  பாகிஸ்தான் தீவிரவாதக் குழக்களை, பாகிஸ்தான் இராணுவ உதவியுடன், ஐக்கிய அமெரிக்கப் படைகள் விரட்டியடித்தது.  

## புகழ் பெற்றவர்கள்

* சாகித் அஃபிரிடி, துடுப்பாட்டக்காரர்.

## இதனையும் காண்க
* நடுவண் நிர்வாகத்தில் பழங்குடிப் பகுதிகள்
* தெற்கு வசீரிஸ்தான்
* வடக்கு வசீரிஸ்தான்
* வசீரிஸ்தான்
* பன்னு மாவட்டம்
* கைபர் பக்துன்வா மாகாணம்
* வடமேற்கு எல்லைப்புற மாகாணம் (1901-2010)

## மேற்கோள்கள்


## வெளி இணைப்புகள்

* Homepage for the Political Agent Khyber Agency
* http://www.khyber.org/places/2005/KhyberAgency.shtml  - Khyber Agency information

பகுப்பு:நடுவண் நிர்வாகத்தில் பழங்குடிப் பகுதிகள்
*
பகுப்பு:பாக்கித்தானின் மாவட்டங்கள்
கைபர் பக்துன்வா மாகாணத்தின் மாவட்டங்கள்
பா. சரவணன்

**பா. சரவணன்** (P. Saravanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் ஒரு மருத்துவர். மதுரையில் நரிமேடு பகுதியில் மருத்துவமனை நடத்தி வருகிறார். 2019 ஆம் ஆண்டு மே மாதம் 19 ஆம் நாள் தமிழகத்தில் 22 சட்டமன்றத் தொகுதிகளுக்கான இடைத்தேர்தலில், திருப்பரங்குன்றம் சட்டமன்றத் தொகுதியில், திராவிட முன்னேற்றக் கழகத்தின் வேட்பாளராகப் போட்டியிட்டார். இந்தத் தேர்தலில் மருத்துவர் பா. சரவணன் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் முனியாண்டியை விட 2396 வாக்குகள் அதிகம் பெற்று வெற்றி பெற்றார். 2021 சட்டமன்றத் தேர்தலில் திமுக சார்பில் போட்டியிட வாய்ப்பளிக்காததால், அதிருப்தியடைந்த அவர், தமிழக பாஜக தலைவர் எல்.முருகன் தலைமையில் பாஜகவில் இணைந்தார்.

## திரைத்துறை பங்களிப்பு
இவர் முன்னதாக 'அகிலன்', 'சரித்திரம் பேசு' ஆகிய திரைப்படங்களில் நடித்துள்ளார். இவர் நடித்து வெளிவரவுள்ள தமிழ்த்திரைப்படம் 'அரண்டவனுக்கு இருண்டதெல்லாம் பேய்' ஆகும்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
கொரியன் தொடர்

**[[கொரியன்]] தொடர்** அல்லது **கே-ராமா** என்பது தென்கொரிய நாட்டில் தயாரித்து ஒளிபரப்பாகும் தொலைக்காட்சி தொடரை குறிக்கும். இந்த தொடர்கள் உலகம் முழுவதும் மிகவும் பிரபலமானது. இது கொரியன் கலாச்சாரத்தில் கொரியன் வாவ் என்று அழைக்கப்பட்டு உலகம் முழுவது பல மொழிகளில் உப தலைப்புடன் மற்றும் மொழுமாற்றம் செய்யப்பட்டு வெளியாகின்றது. 2003ஆம் ஆண்டு ஒளிபரப்பான *டே ஜங் காம்* என்ற தொடர் 91 நாடுகளில் ஒளிபரப்பானது. இந்த தொடர் தமிழ் மொழியிலும் மொழிமாற்றம் செய்யப்பட்டு இலங்கை தமிழ் தொலைக்காட்சியில் ஒளிபரப்பானது என்பது குறிப்பிடத்தக்கது.

## தோற்றம்
தென் கொரியன் தொடர்கள் 1960 ஆம் ஆண்டு காலப்பகுதியில் குறும் தொடர்கள் வடிவில் தயாரிக்கப்பட்டு ஒளிபரப்பு செய்யப்பட்டது. இயக்குநர், எழுத்தாளர், வசனகர்த்தா, ஒளிப்பதிவாளர் என எல்லோரும் ஒன்றாக சேர்த்து தொடரை தயாரிக்கும் வழக்கம் கொரியன் தொலைக்காட்சி துறைக்கு உண்டு. கொரியன் தொடர் தமிழ் தொடரையும் விட முற்றும் வேறு பட்டு தயாரிப்பதுடன் நேர வித்தியாசத்துடனும் ஒளிபரப்பி வருகின்றது. ஒரு தொடர் 12 முதல் 24 அத்தியாயங்களுடன் ஒவ்வொரு பருவங்களாக 60 நிமிடங்கள் ஒளிபரப்பு செய்து வருகிறது. வரலாற்று தொடர்கள் 50 முதல் 100 ஆத்தியாயங்களுடன் ஒளிபரப்பும் வழக்கமும் உண்டு.

ஒளிபரப்பும் நேரம் இரவு 10 மணி  முதல் 11 மணி வரை தொடர்ந்து 2 நாட்கள் என்ற விகிதத்தில் திங்கள் மற்றும் செவ்வாய், புதன் மற்றும் வியாழன், வியாழன் வெள்ளி அல்லது சனி - ஞாயிறு போன்ற நாட்களில் தொடர்கள் ஒளிபரப்பு செய்து வருகின்றது. காலை நேர தொடர், மாலை நேர தொடர் என்ற பிரிவில் 100 முதல் 120 அத்தியாயங்களுடன் 45 நிமிட தொடர்களும் தயாரிக்கும் ஒளிபரப்பும் வழக்கமும் உண்டு.

கொரியன் மொழியில் முன்குவா ஒலிபரப்பு கார்ப்பரேஷன் தொலைக்காட்சி, கொரியன் ஒலிபரப்பு அமைப்பு தொலைக்காட்சி, சியோல் ஒலிபரப்பு அமைப்பு தொலைக்காட்சி, ஓரியன் சினிமா நெட்வொர்க் தொலைக்காட்சி, டிவிஎன், ஜெரிபிசி தொலைக்காட்சி போன்ற தொலைக்காட்சி சேவைகள் தற்பொழுது இயக்கி வருகின்றது. ஒவ்வொரு தொலைக்காட்சியிலும் வித்தியாசமான வகை தொடர்கள் ஒளிபரப்பாகி வருகின்றது. உதாரணம்: ஓரியன் சினிமா நெட்வொர்க் என்ற தொலைக்காட்சியில் திகில், பரபரப்பு, அதிரடி போன்ற வகை தொடர்கள் மட்டும் தான் ஒளிபரப்பாகிறது.

## மேற்கோள்கள்


பகுப்பு:தொலைக்காட்சி நாடகம்
கரியபெருமாள் வலசை

**கரியபெருமாள் வலசை ** (KARIYAPERUMALVALASAI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
பாவக்கல் ஊராட்சிக்கு உட்பட்ட இந்த ஊரானது ஊத்தங்கரையில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 62 கிலோமீட்டர் தொலைவிலும், மாநிலத் தலைநகரான சென்னையில் இருந்து 240 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கம்மைட்டு

**கம்மைட்டு** (*Gummite*) என்பது யுரேனியத்தின் படிக உருவமற்ற கனிமங்களின் கலவையாகும். மஞ்சள் நிறத்திலுள்ள இக்கலவையில் யுரேனியத்தின் ஆக்சைடுகள், சிலிக்கேட்டுகள், நீரேற்றுகள் போன்றவை கலந்துள்ளன. யுரேனைட்டிலிருந்து இக்கனிமம் வழிப்பெறுதியாகப் பெறப்படுகிறது. கோந்து போன்ற ஒளிர்வைப் பெற்றிருப்பதால் இதற்கு கம்மைட்டு எனப் பெயரிடப்பட்டது. 
 
மேலும், இக்கனிமம் கிடைக்கக் கூடிய வெவ்வேறு இடங்களைப் பொறுத்து பல்வேறு பெயர்களில் அழைக்கப்படுகிறது. செருமன் நாட்டின் எலியாசு சுரங்கத்தில் கிடைக்கும் கனிமம் எலியாசைட்டு என்றும், சுப்பீரியர் ஏரியில் கிடைக்கும் கனிம வகை கோரசைட்டு என்றும் பிட்டினைட்டு, பெச்சூரன், உராங்கம்மிட், யுரேனோகம்மைட்டு என்று பலபெயர்களால் கம்மைட்டு அழைக்கப்படுகிறது.    

## மேற்கோள்கள்
*Gummite on Mindat.org 

பகுப்பு:யுரேனியம் கனிமங்கள்
அஸ்வினி குமார் சௌபே

**அஸ்வினி குமார் சௌபே** (*Ashwini Kumar Choubey*, பிறப்பு: 02 சனவரி, 1953) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது இந்திய அரசின் நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.

## அரசியல் வாழ்க்கை
இவர் 2014 ஆம் ஆண்டு நடந்த மக்களவைத் தேர்தலில், புக்சர் தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் பீகார் மாநிலத்தின் முன்னாள் சுகாதார அமைச்சராக இருந்தார். இவர் 2014 ஆம் ஆண்டு நடந்த மக்களவைத் தேர்தலில் போட்டியிடுவதற்கு முன்பு, பீகார் மாநிலத்தில் உள்ள பாகல்பூர் தொகுதியில் போட்டியிட்டு, பீகார் சட்டமன்ற உறுப்பினராக இருந்தார். பின்னர் 03 செப்டம்பர் 2017 அன்று, நரேந்திர மோடியின் முதலாவது அமைச்சரவையில், சுகாதாரம் மற்றும் குடும்பநலத்துறை அமைச்சராக பொறுப்பேற்றார்.

பின்னர் 2019 ஆம் ஆண்டு நடந்த மக்களவைத் தேர்தலில், மீண்டும் அதே தொகுதியில் போட்டியிட்டு, வெற்றி பெற்றார். பின்பு நரேந்திர மோடியின் இரண்டாவது அமைச்சரவையில், மீண்டும் சுகாதாரம் மற்றும் குடும்பநலத்துறை அமைச்சராக நியமிக்கப்பட்டார்.

இவர் தற்போது நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.
## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அமைச்சர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:பீகார் நபர்கள்
1389

**1389** (**[[ரோம எண்ணுருக்கள்|MCCCLXXXIX]]**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* பெப்ரவரி 24 &ndash; நோர்வே, டென்மார்க் அரசி முதலாம் மார்கரெட் சுவீடன் மன்னர் ஆல்பர்ட்டை சமரில் வென்று மூன்று நாடுகளுக்கும் பேரரசியானார். ஆல்பர்ட் சிரைப்பிடிக்கப்பட்டார்.
* மே 19 &ndash; முதலாம்ம் வசீலி மாஸ்கோவின் இளவரசரானார்.
* சூன் 15 &ndash; கொசோவோ போர்: உதுமானியர் செர்பிய மற்றும் கிறித்தவக் கூட்டுப் படைகளை வென்றனர். சுல்தான் முதலாம் முராட், செர்பிய இளவரசர் லசார் ஆகியோர் கொல்லப்பட்டனர்.
* சூன் 15 &ndash; முதலாம் முராது கொல்லப்பட்டதை அடுத்து முதலாம் பயெசிது உதுமானியப் பேரரசரானார்.
* சூன் 15 &ndash; மூன்றாம் இசுடெஃபான் செர்பியாவின் மன்னரானார்.
* சூலை 18 &ndash; நூறாண்டுப் போர்: இங்கிலாந்தும் பிரான்சும் அமைதி உடன்படிக்கையில் கையெழுத்திட்டன.
* நவம்பர் 2 &ndash; ஆறாம் அர்பனுக்குப் பின்னர் ஒன்பதாம் பொனிபசு 203-வது திருத்தந்தையாகப் பதவியேற்றார்.
* உதுமானியப் பேரரசில் இருந்து தமது நாடுகளைக் காக்கும் முகமாக வலாச்சியா மன்னர் முதலாம் மெர்சியாவுக்கும், போலந்து மன்னர் இரண்டாம் விளாதிசுலாவ் சகியெல்லோவிற்கும் இடையில் உடன்பாடு எட்டப்பட்டது.
* இரண்டாம் ஜாஜி எகிப்தின் மம்லுக் சுல்தானாகப் பதவியேற்றார்.
* ஹயாம் வுரூக்கிற்குப் பின்னர் விக்கிரமவர்தனன் மயாபாகித்து பேரரசராக (இன்றைய இந்தோனேசியாவில்) முடிசூடினார்.
* தில்லி சுல்தான் துக்ளக் கான் கொல்லப்பட்டார். அவரது சகோதரர் அபூ பக்கீர் ஷா சுல்தானாகப் பதவியேற்றார்.

## பிறப்புகள்

## இறப்புகள்
* அக்டோபர் 15 &ndash; ஆறாம் அர்பன் (திருத்தந்தை) (பி. 1318)
* ஹயாம் வுரூக், மயாபாகித்து பேரரசர் (பி. 1334)

## மேற்கோள்கள்
1473

**1473** (**[[ரோம எண்ணுருக்கள்|MCDLXXIII]]**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*பெப்ரவரி 12 &ndash; இப்னு சீனாவின் *மருத்துவ நியதி* என்ற நூலின் முதலாவது முழுமையான இலத்தீன் மொழிபெயர்ப்பு மிலன் நகரில் வெளியிடப்பட்டது.
*ஆகத்து 15 &ndash; வத்திக்கான் நகரில் சிஸ்டைன் சிற்றாலயத்திற்கான கட்டுமானப் பணிகள் ஆரம்பமாயின.
*மோல்தாவியாவின் மன்னர் இசுட்டீவன் உதுமானியருக்கு திறை செலுத்த மறுத்ததை அடுத்து, உதுமானியர் 1475 இல் மோல்தாவியா மீது படையெடுத்துப் பெரும் தோல்வியடைந்தனர்.
*மூன்றாம் சடையவர்மன் குலசேகரனிற்குப் பின்னர் அழகன் பெருமாள் பராக்கிரமன் பாணிட நாட்டின் மன்னனானார்.

## பிறப்புகள்
*பெப்ரவரி 19 &ndash; நிக்கோலாஸ் கோப்பர்னிக்கஸ், போலந்து வானியலாளர், கணிதவியலாளர் (இ. 1543)
*தாமஸ் வோல்சி, ஆங்கிலேய உயராட்சித் தலைவர், கருதினால் (இ. 1530)

## இறப்புகள்

## மேற்கோள்கள்
நல்லமுத்துக் கவுண்டர் மகாலிங்கம் கல்லூரி

என்ஜிஎம் **கல்லூரி** என்பது தமிழ்நாட்டின், கோயம்புத்தூர் மாவட்டம், பொள்ளாச்சியில்ல் அமைந்துள்ள ஒரு கலை அறிவியல் கல்லூரி ஆகும். இக்கல்லூரி 1957ஆம் ஆண்டு நிறுவப்பட்டது. இந்த கல்லூரி பாரதியார் பல்கலைக்கழகம் இணைவு பெற்றுள்ளது. இந்த கல்லூரி கலை, வர்த்தகம் மற்றும் அறிவியல் ஆகிய துறைகளில் பல்வேறு படிப்புகளை வழங்குகிறது.

## வரலாறு
பொள்ளாச்சி மற்றும் உடுமலைப்பேட்டை வட்டங்களில் உயர்நிலைக் கல்வி முடித்து வருபவர்களுக்கு அடுத்தகட்ட கல்வித் தேவைகளை அளிக்க வேண்டும் எனும் நோக்கத்திற்காக, 1957ஆம் ஆண்டில் பொள்ளாச்சியில் எஸ். பி. நல்லமுத்துக் கவுண்டர் அவர்களைத் தலைவராகவும், அருட்செல்வர். **[[நா. மகாலிங்கம்]]** அவர்களைச் செயலராகவும் கொண்டு பொள்ளாச்சிக் கல்விக் கழகம் என்ற ஒரு அமைப்பு ஏற்படுத்தப் பெற்றது. இந்த அமைப்பின் மூலம் சூலை 12, 1957-ல் இக்கல்லூரி எஸ். பி. நல்லமுத்துக் கவுண்டர் அவர்களால் தொடங்கப்பட்டது. தொடக்கத்தில் 160 மாணவர்களைக் கொண்டு 26 ஏக்கர் நிலப்பரப்பில் பல்கலைக்கழகப் புகுமுக (PUC) வகுப்புக்களுடன் செயல்படத் தொடங்கியது.

## துறைகள்
### அறிவியல்
* கணிதம்
* இயற்பியல்
* வேதியியல்
* கணினி அறிவியல்
* தாவரவியல்
* விலங்கியல்

### கலை
* தமிழ்
* ஆங்கிலம்
* வரலாறு
* பொருளியல்
### வணிகம்
* வணிகவியல்
* கணினி பயன்பாடுகளுடன்  கூடிய வணிகவியல்

## அங்கீகாரம்
நல்லமுத்துக் கவுண்டர் மகாலிங்கம் புது தில்லியில் உள்ள பல்கலைக்கழக மானியக் குழு (இந்தியா)(யுஜிசி) அங்கீகரித்துள்ளது.

## மேற்கோள்கள்

பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள்
பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎
பகுப்பு:பாரதியார் பல்கலைக்கழக இணைவுக்கல்லூரிகள்
விக்னேஷ்காந்த்

**விக்னேஷ்காந்த் (**RJ Vigneshkanth) இந்தியத் திரைப்பட நடிகர் ஆவார். இவர் முதன்மையாக தமிழ்த் திரைப்படங்களில் நடித்து வருகிறார். இவர்  மீசைய முறுக்கு (2017 திரைப்படம்) திரைப்படத்தில் ஜீவா எனும் கதாப்பாத்திரத்தில் நடித்தார்.  யூடியூப் வலைத்தளத்தில் ஸ்மைல் சேட்டை எனும் நிகழ்ச்சியைத் தொடங்கியதன் மூலம் பரவலாக அறியப்பட்டார். நெஞ்சமுண்டு நேர்மையுண்டு ஓடு ராஜா திரைப்படத்தில் பாடலாசிரியராக ஆனார்.**

## திரைப்பட வாழ்க்கை

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:நடிகர்கள்
பகுப்பு:தமிழகப் பாடலாசிரியர்கள்
பகுப்பு:தமிழ்த் திரைப்பட நடிகர்கள்
சூக்கும உடல்

**சூக்கும உடல்** (*astral body*) அல்லது **ஒளியுடல்** (*aura*) என்பது இந்திய யோக சாத்திரங்களில் மூவுடல்கள் என அழைக்கப்படும் உடல்களில் ஒன்று. ஏனையவை தூல உடல், காரண உடல் ஆகும். இதற்கான ஆதாரங்களை திருமூலரின் . கீழ் காணும் பாடல் மூலம் அறியலாம்.

"மெய்யினில் தூலம் மிகுத்த முகத்தையும் பொய்யினில் சூக்குமம் பொருந்தும் உடலையும் கையினில் துல்லியம் காட்டும் உடலையும் ஐயன் அடிக்குள் அடங்கும் உடம்பே"
-திருமந்திரம் 2130

## மேற்கோள்கள்

## வெளி இணைப்புகள்
*மூன்று உடல்கள்

பகுப்பு:யோகக் கலை
தூல உடல்

**தூல உடல்** அல்லது **பெளதீக உடல்** என்று அழைக்கபடுவது நிலம், நீர், நெருப்பு, காற்று, ஆகாசம் ஆகிய ஐம்பூதங்களால் ஆன பெளதீக உடல் ஆகும். இந்திய யோக சாஸ்திரங்களில் மூவுடல்கள் என அழைக்கப்படும் உடல்களில் இதுவும் ஒன்று. முறையே தூல உடல், (Physical Body) , சூக்கும உடல் (Astral Body), காரண உடல் (Causal Body) என மூன்று வகைப்படும். இதற்கான ஆதாரங்களை திருமூலரின் திருமந்திரங்களில் பாடல் எண் 2122ல்  "காயப்பை யொன்று சரக்கு பலவுள" எனத் தொடங்கும் பாடல் மூலம் அறியலாம்.

தூல உடலை திருமூலர் காயப்பை என உவமைப் படுத்துகிறார். காயம் = உடல்; பை = கொள்கலம்  என்ற இரு வார்த்தைகளை இணைத்து காயப்பை என கூறுகிறார்.

## இவற்றையும் காண்க
* மூவுடல் தத்துவம்
* சூக்கும உடல்
* காரண உடல்

## உசாத்துணை
* திருமூலர் திருமந்திரம் பாடல் 2122 ல் தூல உடல் பற்றிய சான்றுகளை காணலாம்
* ஆன்மா- தூல உடல் - ஞான சபை விளக்கம்

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:மீவியற்பியலின் கருத்துக்கள்
பகுப்பு:உடல் பொருட்கள்ை
பகுப்பு:விசையியல்
பகுப்பு:உள்ளியம்
பகுப்பு:இயற்பியல் கோட்பாடுகள்
பகுப்பு:யோகக் கலை
விக்கிரமவர்தனன்

**விக்கிரமவர்தனன்** (*Wikramawardhana*) சாவக மன்னரும், கயாம் வுரூக்கிற்குப் பின்னர் மயாபாகித்து பேரரசின் 5வது மன்னராக 1389 முதல் 1429 வரை பதவியில் இருந்தவர். இவர் 4-வது மன்னர் கயாம் வுரூக்கின் மருமகனும், அவரது மகளும் இளவரசியுமான குசுமவர்தனியைத் திருமணம் புரிந்தவரும் ஆவார். கயாம் வுரூக்கின் இன்னும் ஒரு மகனான பிரே வீரபூமி என்பவன் விக்கிரமவர்தனனினதும் குசுமவர்தனியினதும் ஆட்சிக்கு எதிராக சவால் விடுத்தான். தானே கயாம் வுரூக்கின் ஒரேயொரு மகன் எனவும், தானே அவரது முடிக்குரிய வாரிசு எனவும் வாதாடினான். ஆனாலும், வீரபூமியின் தாய் கயாம் வுரூக்கின் சட்டபூர்வமான மனைவி அல்லாத காரணத்தாலும், அவள் ஒரு இற்பரத்தை என்பதாலும் வீரபூமி சட்டபூர்வமாக வாரிசாக அறிவிக்கப்படவில்லை. இவர்களுக்கிடையே வாரிசுரிமைப் போர் 1404 முதல் 1406 வரை நடைபெற்றது. இப்போரில் விக்கிரமவர்தனன் வெற்றி பெற்றாலும் இந்த உள்நாட்டுப் போர் மயாபாகித்துப் பேரரசை நலிவடையச் செய்தது. விக்கிரமவர்தனனின் ஆட்சி 1429 வரை நடந்தது, அவருக்குப் பின்னர் அவரது மகள் சுகித்தா ஆட்சிப் பொறுப்பை ஏற்றார்.

## மேற்கோள்கள்

* Pringle, Robert. *A Short History of Bali: Indonesia's Hindu Realm*. Crows Nest, NSW: Allan & Unwin, 2004.

பகுப்பு:மயாபாகித்து அரசர்கள்
பகுப்பு:இந்தோனேசிய இந்து மக்கள்
அகமத் அத்லி

**அகமத் அத்லி** *(Ahmed Adly)* எகிப்து நாட்டைச் சேர்ந்த ஒரு சதுரங்க கிராண்டு மாசுட்டர் ஆவார் ஆவார். இவர் 1987 ஆம் ஆண்டு பிப்ரவரி மாதம் 19 ஆம் நாள் பிறந்தார்.

2005 ஆம் ஆண்டு ஆப்பிரிக்க சதுரங்கச் சாம்பியன் பட்டத்தையும் 2007 ஆம் ஆண்டு உலக இளையோர் சதுரங்க சாம்பியன் பட்டத்தையும் அகமத் அத்லி வென்றுள்ளார். ஐசுலாந்து நாட்டின் ரெய்க்யவிக் நகரத்தில் 2006 ஆம் ஆண்டு நடைபெற்ற அனைவருக்குமான சதுரங்கப் போட்டியில், காப்ரியல் சர்கிசியன், சாக்ரியர் மேமிதையரோவ், இகோர்-அலெக்சாந்தர் நடாப், பென்டலா அரிகிருட்டிணன் ஆகியோருடன் ஒன்று முதல் ஐந்து வரையிலான இடங்களுக்கான போட்டியில் சமநிலை வகித்தார். இதேபோல 2008 ஆம் ஆண்டு ஆம்பர்க்கில் நடைபெற்ற சதுரங்கப் போட்டியில் சிகர்த்சு லங்கா, தோரியன் ரோகோசெங்கோ ஆகியோருடன் சேர்ந்து முதல் மூன்று இடங்களுக்கான போட்டியில் சமநிலை வகித்தார். 2009 இல் நடைபெற்ற உலோக கோப்பை சதுரங்கப் போட்டியில் கலந்து கொண்ட இவர் முதல் சுற்றில் உருசியாவைச் சேர்ந்த விக்டர் போலோகன்னிடம் தோற்று போட்டியிலிருந்து வெளியேற்றப்பட்டார்

## சாம்பியன் பட்டங்கள்

1.அர்மீனியாவில் நடைபெற்ற 2007 ஆம் ஆண்டிற்கான உலக இளையோர் சதுரங்க சாம்பியன் பட்டம் 
2.2004 ஆம் ஆண்டு கிரீசு நாட்டில் நடைபெற்ற 18 வயதுக்குட்பட்டோருக்கான சதுரங்கப் போட்டியில் வெண்கலப் பதக்கம்.

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:எகிப்திய சதுரங்க வீரர்கள்
கருக்கம்பட்டி, ஊத்தங்கரை ஒன்றியம்

**கருக்கம்பட்டி** (KARUKKAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காட்டேரி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  65  வீடுகள் உள்ளன. கிராமத்தின் மொத்த மக்கள் தொகையானது 269 ஆகும். இதில் ஆண்கள் எண்ணிக்கை  151, பெண்களின் எண்ணிக்கை 118 என உள்ளது. மக்களின் கல்வியறிவு விகிதமானது   45.0%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கருக்கம்பட்டி, பாப்பிரெட்டிப்பட்டி ஒன்றியம்

**கருக்கம்பட்டி** (Karukkampatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி ஊராட்சி ஒன்றியம், சித்தேரி ஊராட்சிக்கு  உட்பட்ட ஒரு சிற்றூர் ஆகும்.

## அமைவிடம்
இந்த ஊரானது மாவட்டத்தின் தலைநகரான தருமபுரியில் இருந்து 35 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது. 

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
மோபினா அலினாசாப்

**மோபினா அலினாசாப்** (*Mobina Alinasab* ) 2000 ஆம் ஆண்டு ஆகத்து மாதம் ஏழாம் தேதி பிறந்த ஒரு சதுரங்க வீராங்கனை ஆவார். ஈரான் நாட்டைச் சேர்ந்த இவர் பன்னாட்டு பெண் சதுரங்க  மாசுட்டர் என்ற பட்டத்தைப் பெற்றுள்ளார்.

## வாழ்க்கை வரலாறு

2016 ஆம் ஆண்டு ஆசிய இளையோர்  சதுரங்க சாம்பியன் பட்டப் போட்டியில் மோபினா அலினாசாப் முதல் இடத்தை பிடித்தார். உலக இளையோர் சதுரங்க சாம்பியன் பட்டப் போட்டியில், பதினாரு வயதிற்கு கீழான  பெண்களுக்கான போட்டிப் பிரிவில் இவர் இரண்டாம் இடத்தை பிடித்தார்..
2017 ஆம் ஆண்டு நடைபெற்ற ஈரானிய பெண்களுக்கான் சதுரங்க சாம்பியன் பட்டப் போட்டியில், சாம்பியன் பட்டத்தையும் மோபினா அலினாசாப் வென்றுள்ளார்.
மேலும், இதே ஆண்டு பெண்களுக்கான உலக சதுரங்கச் சாம்பியன் பட்டப் போட்டிக்கான ஆசிய மண்டல 3.1 போட்டியில் வெற்றி பெற்று 2018 ஆம் ஆண்டிற்கான பெண்கள் உலக சதுரங்கப் போட்டிக்கு தகுதி பெற்றார். . 
பெண்கள் சதுரங்க ஒலிம்பியாடு போட்டிகளில் ஈரான் நாட்டின் சார்பாக மோபினா பங்கேற்று விளையாடியுள்ளார். 
*2018 ஆம் ஆண்டு பத்தூமி நகரத்தில் நடைபெற்ற 43 ஆவது பெண்கள் சதுரங்க ஒலிம்பியாடு போட்டியில்  மோபினா (+6 =4 -1). என்ற புள்ளிகள் பெற்று மூன்றாவது இடத்தைப் பிடித்தார்.

2017 ஆம் ஆண்டு பிடே மோபினா அலினாசாப்பிற்கு அனைத்துலக சதுரங்க மாசுட்டர் பட்டத்தை வழங்கிச் சிறப்பித்தது.

## மேற்கோள்கள்
 
## புற இணைப்புகள்
*
*Mobina Alinasab chess games at 365Chess.com

பகுப்பு:2000 பிறப்புகள்
பகுப்பு:சதுரங்க வீரர்கள்
பகுப்பு:சதுரங்கப் பேராதன்கள்
யோகான்னசு மபுசெலா

**யோகான்னசு மன்யெடி மபுசெலா** (Johannes Manyedi Mabusela)  சூன் 4 1984 ஆம் ஆண்டு சூன் மாதம் 4 ஆம் தேதி பிறந்த ஒரு சதுரங்க விளையாட்டு வீர்ர் ஆவார். தென்னாப்பிரிக்க  நாட்டு சதுரங்க வீர்ரான இவருக்கு பன்னாட்டு சதுரங்க கூட்டமைப்பு  அனைத்துலக சதுரங்க மாசுட்டர் என்ற பட்டத்தை வழங்கியுள்ளது. 2002 இல் நடைபெற்ற இளையோருக்கான ஆப்பிரிக்க சதுரங்க போட்டியில் வென்றார்.

2012 ஆம் ஆண்டிற்கான தெற்கு ஆப்பிரிக்க அனைவருக்குமான சதுரங்கப் போட்டியில்  ரோட்வெல் மாகோடோ, அகமது அத்லி மற்றும் டேனியல் காவ்டெரி ஆகியோருடன் இணைந்து மாபுசெலா முதலாவது இடத்திற்கான போட்டியில் சமநிலையைப் பிடித்தார், சமன்முறி ஆட்டத்தில் மூலம் இப்போட்டியில் இரண்டாவது இடத்தைப் பிடித்து, சதுரங்க போட்டிகளில் தென்னாப்பிரிக்காவின் முதலாவது மிக உயர்ந்த இடத்தைப் பிடித்த வீரர் என்ற பெருமையைப் பெற்றார்.

2008, 2010, 2012 மற்றும் 2018 ஆம் ஆண்டுகளில் சதுரங்க ஒலிம்பியாடு போட்டிகளில் தென்னாப்பிரிக்க நாட்டின் தேசிய அணிக்காக விளையாடினார். 2003 , 2011 ஆம் ஆண்டுகளில் நடைபெற்ற அனைத்து ஆப்பிரிக்க விளையாட்டுப் போட்டிகளில் பங்கேற்று விளையாடினார்.  2011ஆம் ஆண்டு போட்டி நிகழ்வில், அணி மற்றும்  4 வது சதுரங்கப் பலகையின் தனிநபர் என்ற பிரிவுகளில் இவர் .
இரண்டு வெள்ளிப் பதக்கங்களை வென்றார்.  
## மேற்கோள்கள்
 
## புற இணைப்புகள்
*
*Johannes Mabusela

பகுப்பு:1984 பிறப்புகள்
பகுப்பு:சதுரங்க வீரர்கள்
பகுப்பு:வாழும் மக்கள்
த. சீனிவாசன்

**த. சீனிவாசன்** () என்பவர் 2016 ஆம் ஆண்டு தமிழ்க் கணிமைக்கான சுந்தர ராமசாமி விருதினைப் பெற்ற கணித்தமிழ் ஆர்வலராவர். கட்டற்ற இணைய வளங்களை உருவாக்கும் முயற்சிகளில் ஈடுபட்டுவருகிறார். *ப்ரீ தமிழ் ஈபுக்ஸ்* என்ற தன்னார்வக் குழுவினை நிறுவி படைப்பாக்கப் பொதுமங்கள் உரிமையில் பல மின்னூல்களை வெளியிட்டுவருகிறார். உத்தமத்தின் இந்தியப் பிரிவின் ஒருங்கிணைப்பாளராகவும் உள்ளார். இவர் உருவாக்கிய பைத்தான் வழி கூகிள் எழுத்துணரி இடைமுகம் வழியாக விக்கிமூலம் திட்டத்தில் இந்திய மொழிப் பக்கங்கள் அதிகமாக உருவாக்கப்பட்டன.

## கணியம் அறக்கட்டளை
2018 ஆம் ஆண்டு கணியம் அறக்கட்டளையை சீனிவாசன் நிறுவினார். இதன் மூலம் கட்டற்ற உரிமையில் பல்வேறு தொழிற்நுட்பக் கருவிகளும், தமிழ் மெய்நிகர் வளங்களும் உருவாக்கப்பட்டுவருகின்றன. இந்த அறக்கட்டளை மூலம் 2019 மார்ச் மாதம் பல்கலைக்கழக மானியக்குழு நிதியுதவியுடன் சங்க இலக்கியத்திற்கு ஒர் கைபேசி செயலியை வெளியிடப்பட்டது.

## மேற்கோள்கள்

பகுப்பு:தமிழ்க் கணிமையாளர்கள்
பகுப்பு:வாழும் மக்கள்